***The Ico & Shadow of the Colossus Collection*** (kjent i PAL-regioner som ***Ico & Shadow of the Colossus Classics HD***) er en samling med to PlayStation 2-spill, med oppdatert grafikk og oppløsning, til PlayStation 3. De to spillene er *Ico* og *Shadow of the Colossus*, som ble utviklet av SIE Japan Studio og underdivisjonen Team Ico. Bluepoint Games hjalp til i utviklingen av denne samlingen, som gir støtte for skjermer med høyere bildefrekvens, høyere oppløsning, stereoskopisk 3D og ytterligere funksjoner for PlayStation Network. De to spillene, selv om de er grunnleggende i spilling og historie, er tematisk koblet sammen, siden *Shadow of the Colossus* er ansett som en åndelig oppfølger til *Ico*. Begge spillene ble kritikerroste i de opprinnelige versjonene, og den oppdaterte samlingen er også positivt mottatt av kritikere.

Spill
-----

I *Ico* styrer spilleren en gutt som heter Ico, som er forbannet for å være født med horn på hodet. Han ble låst inne på et slott av landsbyen sin på grunn av dette. Ico klarer å komme seg fri fra slottet, og finner en ung jente, Yorda, som er jaget av skyggelignende skapninger som prøver å dra henne med til en annen verden. Ico hjelper Yorda med å flykte, og oppdager at moren hennes, dronningen, som bor i slottet, prøver å bruke Yorda for å forlenge sitt eget liv.

*Shadow of the Colossus* er ansett som en åndelig oppfølger til *Ico*, og ifølge skaperen Fumito Ueda, en forløper satt i den samme verden som *Ico*. Spilleren kontrollerer en ung mann som heter Wander, som prøver å gjenopplive Mono, en kvinne som han brydde seg om. For å gjøre dette må han drepe seksten monolittiske dyr som vandrer rundt i landskapet. Med hesten Agro, finner Wander hver leir hvor de befinner seg, dreper dem, blir sakte overveldet med mørk energi, men drevet videre av muligheten hans til å gjenforenes med Mono.

Forbedrede funksjoner i samlingen
---------------------------------

Kjernespillingen forblir uendret i *Ico* (2001) og *Shadow of the Colossus* i den nye versjonen. Begge spill har fått en grafisk overhaling for å støtte HD-skjermer opp til 1080p. På PlayStation 3-konsollen har begge spillene en fast bildefrekvens på 30 bilder per sekund. Den opprinnelige PlayStation 2-versjonen av *Shadow of the Colossus* var kjent for å være tung for konsollen, og led av variabel bildefrekvens. Begge spillene støtter stereoskopisk 3D, og drar nytte av at den opprinnelige utformingen av spillet hadde høy dybdeskarphet, som sees i de store landskapene i spillene. Begge spillene i samlingen støtter også 7.1 surround-lyd.

Den nye versjonen av *Ico* er basert på den europeiske versjonen, som har noe ekstra innhold som ikke var med i den nordamerikanske versjonen. I tillegg har denne nye versjonen noen endrede oppgaver sammenlignet med den opprinnelige. For eksempel, etter å ha fullført spillet, kan spilleren starte spillet på nytt for å se de engelske oversettelsene av det mystiske språket som Yorda bruker. Det er også en tospillermodus, hvor den andre spilleren kontrollerer Yorda. Selv om det var planlagt å inkludere støtte for PlayStation Move, så kom ikke den endelige versjonen av spillet med det.

Utvikling
---------

Før kunngjøringen av samlingen, hadde to andre spillsamlinger med PlayStation 2-spill blitt utgitt for PlayStation 3: en for *God of War*, og en *Sly Cooper*-samling. Det hadde vært stor interesse hos Fumito Ueda, prosjektansvarlig for både *Ico* og *Shadow of the Colossus*, for å lage en slik samling for Team Ico-spillene. I utgangspunktet var Ueda «ikke veldig begeistret» for å lage nye versjoner av spillene, side de ble utviklet spesielt for PlayStation 2-maskinvaren. Ueda bemerket at en slik konvertering kunne være vanskelig på grunn av kompleksiteten i spillet, siden det tøyde grensene til PlayStation 2-konsollen, men mente at det fremdeles var mulig. Mens PlayStation 3-konsollen ble mer populær, og PlayStation 2-konsoller ble sjeldnere, revurdert Ueda sin posisjon om å tillate andre konsoller få disse spillene. Ueda bemerket at en slik utgivelse ville avhenge på om Sonys ledere ville det.

Arbeidet med konvertering av spillene ble hovedsakelig gjort av Bluepoint Games, som tidligere hadde arbeidet på *God of War*-samlingen. De ansatte hos Team Ico bisto i prosessen. Ueda har sagt at han anser Bluepoint Games som «ekte håndverkere» innsatsen deres for å konvertere spillet, siden de hadde en forståelse av det grunnleggende i *Ico* og *Shadow of the Colossus*, i tillegg til deres lidenskap for spill. Det ble også vurdert å legge til mer innhold i begge spillene. Et eksempel Ueda nevnte var å legge til flere colossuser som ble kuttet fra PlayStation 2-versjonen av *Shadow of the Colossus*. Ueda og teamet bestemte til slutt å ikke inkludere dette, siden de var bekymret for at slike tilføyelser kunne betraktes som halvferdig av spillere, og valgte istedenfor å være trofaste mot de originale versjonene.

Samlingen ble kunngjort i 2010 under Tokyo Game Show. I månedene før var det kjent fra rykter og at den dukket opp i noen kataloger hos leverandører på nettet, at samlingen var under utvikling.

I Nord-Amerika og PAL-regionene ble spillene solgt som en hel samling. Siden *Ico*s amerikanske omslagsdesign fikk mye kritikk da det ble gitt ut, fikk alle utgavene av denne nye versjonen omslaget til PAL-/Japan-utgivelsen.

I Japan ble spillene solgt separat, men noen selgere solgte dem i en egen samlerutgave med begge spillene og noe ekstramateriale.

Mottagelse
----------

| Samling av flere omtaler |
| --- |
| Samler | Poengsum |
| Metacritic | 92/100 |
| Omtaler |
| Publikasjon | Poengsum |
| Eurogamer | 9/10 |
| *Game Informer* | 9,75/10 |
| IGN | 8,5/10 |

Samlingen fikk mye ros fra kritikere da den ble gitt ut, ikke bare basert på de originale spillene, men også på forbedringer laget HD-utgaven.

I uken samlingen kom ut, var det det bestselgende spillet, uavhengig av plattform, i både Nord-Amerika og Japan, basert på salgstall fra Amazon.com.

Referanser
----------

1. ↑  GameSpot site staff, red. (2005). «The Long-Awaited Spiritual Successor to ICO Arrives Mid-February in Europe». *GameSpot*. Arkivert fra originalen 8. september 2006. Besøkt 1. juli 2006.
2. ↑  «Colossal Creation: The Kenji Kaido and Fumito Ueda Interview». *Game Informer*. 2006. Arkivert fra originalen 27. april 2006. Besøkt 9. juli 2006.
3. ↑  Leadbetter, Richard (8. september 2011). «Ico/Shadow of the Colossus: PS2 vs. PS3». Eurogamer. Besøkt 10. september 2011.
4. ↑  Gallagher, James (16. september 2010). «Fumito Ueda Interview». Sony Computer Entertainment of Europe. Besøkt 16. september 2010.
5. ↑  Banks, David (8. september 2011). «Two Classic Games Get Facelifts and a PlayStation 3 Release». *Wired*. Besøkt 8. september 2011.
6. 1 2  Juba, Joe (8. september 2011). «Ico and Shadow of the Colossus Collection». *Game Informer*. Besøkt 15. februar 2017.
7. ↑  Anderson, Joe (19. september 2010). «PS3 Ico and Shadow of the Colossus may support Move». VG247. Besøkt 19. september 2010.
8. 1 2  Leone, Matt (25. september 2009). «Fumito Ueda Wants To See ICO and Shadow of the Colossus on PS3». 1UP.com. Besøkt 26. mai 2010.
9. 1 2 3 4  Gifford, Kevin (14. september 2011). «Fumito Ueda Reflects on Ico, Shadow of the Colossus Remakes». 1UP.com. Besøkt 14. september 2011.
10. ↑  Tolito, Stephan (29. september 2009). «Shadow Of The Colossus Creator Hints At Movie Involvement, Wants PS3 Ports». Kotaku. Besøkt 26. mai 2010.
11. ↑  Leadbetter, Richard (10. september 2011). «Tech Analysis: Ico and Shadow of the Colossus Collection HD». Eurogamer. Besøkt 10. september 2011.
12. ↑  Orland, Kyle (13. september 2010). «Retail Listing, Media Report Point To Team Ico PS3 Collection». Gamasutra. Besøkt 14. september 2010.
13. ↑  Pigna, Kris (26. mai 2010). «*Ico, Shadow of the Colossus HD Collection* Rumored for Q1, 2011». 1UP.com. Besøkt 26. mai 2010.
14. ↑  Shuman, Sid (16. september 2010). «Ico and Shadow of the Colossus Collection hits PS3 Spring 2011 with 3D». Sony Computer Entertainment of America. Besøkt 16. september 2010.
15. ↑  McElroy, Griffin (8. september 2011). «*Ico and Shadow of the Colossus* has reversible boxart, *Last Guardian* not at TGS». Joystiq. Arkivert fra originalen 24. mars 2012. Besøkt 10. september 2011.
16. ↑  Gantayat, Anoop (14. september 2010). «Ico and Shadow of the Colossus Remakes Confirmed». IGN. Arkivert fra originalen 21. januar 2013. Besøkt 14. september 2010.
17. ↑  Spenser (17. juni 2011). «Ico And The Shadow Of The Colossus In A Deluxe Package Just For Japan». Siliconera. Besøkt 18. juni 2011.
18. ↑  «The Ico and Shadow of the Colossus Collection (PS3)». Metacritic. Besøkt 15. februar 2017.
19. ↑  Dorlan, Christian (8. september 2011). «Ico & Shadow of the Colossus Collection HD - Review». Eurogamer. Besøkt 15. februar 2017.
20. ↑  Clements, Ryan (8. september 2011). «Ico & Shadow of the Colossus Collection Review». IGN. Besøkt 15. februar 2017.
21. ↑  Cowan, Danny (28. september 2011). «Critical Reception: The ICO & Shadow of the Colossus Collection». Gamasutra. Besøkt 28. september 2011.
22. ↑  Cowan, Danny (30. september 2011). «Saling The World: ICO & Shadow of the Colossus Collection Heads Domestic Charts». Gamasutra. Besøkt 30. september 2011.

Eksterne lenker
---------------

* (en) *The Ico & Shadow of the Colossus Collection* hos MobyGames Rediger på Wikidata

* (en) *The Ico & Shadow of the Colossus Collection* hos GameFAQs Rediger på Wikidata

| * v
* d
* r
Team Ico |
| --- |
| Videospill | *Ico*  • *Shadow of the Colossus*  • *The Ico & Shadow of the Colossus Collection*  • *The Last Guardian* |
| Personer | Fumito Ueda  • Kenji Kaido |

Portal: Videospill